OpenLLM-France/wikimedia huggingface dataset:
# Serra de Cerdanyola

La Serra de Cerdanyola és una serra situada al municipi de Sagàs a la comarca del Berguedà, amb una elevació màxima de 570 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cevedale

Cevedale, (en italià, Monte Cevedale; en alemany, Zufallspitze) és una muntanya dels Alps centrals, al massís dels Ortles, al Tirol del Sud; té 3.764 metres d'altura. Està al límit entre la regió de Trentino - Tirol del Sud i Llombardia.

## Referències

* ↑ «Cevedale». Gran Enciclopèdia Catalana. Barcelona: Grup Enciclopèdia Catalana.
# Muntanyes Chigmit

Les muntanyes Chigmit (en anglès Chigmit Mountains) són una serralada secundària de la serralada Aleutiana, a l'estat d'Alaska, als Estats Units.

## Situació

Estan situades a l'extrem nord-est de la serralada Aleutiana, a l'oest de la Cook Inlet, uns 200 km al sud-oest d'Anchorage. Al nord, limiten amb les muntanyes Tordrillo, i al nord-oest, per les muntanyes Neacola. La badia de Cook marca el límit oriental de la serralada, mentre que a l'oest, les muntanyes s'esvaeixen en els turons i les terres baixes del Parc nacional i reserva del llac Clark. Al sud i sud-oest limiten amb la continuació de la Serralada Aleutiana, a la península d'Alaska.
Com la major part de la serralada aleutiana la composició de la serralada és volcànica i inclou dos destacats estratovolcans: el Mont Redoubt (3.108 m), punt més alt de la serralada, i el mont Iliamna (3.052 m).

## Referències

* ↑ «Chigmit Mountains» (en anglès). Geological Survey Geographic Names Information System (GNIS). U.S. Department of the Interior. [Consulta: 2 agost 2020].
# Cim Alt de les Arques

El Cim Alt de les Arques és una muntanya de 2.792 metres que es troba al municipi de Queralbs, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serrat del Cisco

El Serrat del Cisco és una serra situada al municipi de Sobremunt a la comarca del Lluçanès, amb una elevació màxima de 887 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serral de les Onze

El Serral de les Onze és una serra situada al municipi de Santa Margarida de Montbui a la comarca de l'Anoia, amb una elevació màxima de 622 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serrat de la Cistellera

El Serrat de la Cistellera és una serra situada al municipi dels Hostalets de Pierola a la comarca de l'Anoia, amb una elevació màxima de 262 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serra d'en Clarà (Mont-ral)

La Serra d'en Clarà és una serra situada al municipi de Mont-ral a la comarca de l'Alt Camp, amb una elevació màxima de 812 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tuc dera Clòta

El Tuc dera Clòta és una muntanya de 1.391 metres que es troba entre els municipis de Bossòst a la Vall d'Aran i la comuna de Sent Memet a Comenge.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# North Hollywood (pel·lícula)

North Hollywood és una pel·lícula de comèdia dramàtica del 2021 escrita i dirigida per Mikey Alfred. La pel·lícula es basa en la vida d'Alfred i la seva relació amb el seu pare. La pel·lícula és protagonitzada per Ryder McLaughlin, Vince Vaughn i Miranda Cosgrove. Alfred va començar a buscar finançament per produir i dirigir la pel·lícula el 2018, després de ser coproductor a Mid90s (2018). S'ha doblat i subtitulat al català.

## Referències

* ↑ Parker, Ashley Joy. «Noah Centineo, Miranda Cosgrove, Frank Ocean, More Attend Family Style & Blondie Beach's Drive Thru Theater For Premiere Of 'North Hollywood' — Photos» (en anglès americà). OK Magazine, 30-03-2021. Arxivat de l'original el April 3, 2021. [Consulta: 3 abril 2021].
* ↑ Haring, Bruce. «SoFi Stadium's The Lot To Host Drive-in Movies And Concerts Starting This Month» (en anglès americà). Deadline, 13-03-2021. Arxivat de l'original el March 14, 2021. [Consulta: 4 abril 2021].
* 1 2 «'I Always Chase the Fun': Mikey Alfred's Journey to 'North Hollywood'» (en anglès). Complex. [Consulta: 10 desembre 2020].
* ↑ Ducker, Eric. «From skateboarding to Hollywood, Mikey Alfred dreams big». Los Angeles Times, 10-10-2018. [Consulta: 13 desembre 2020].
* ↑ «North Hollywood». Goita què fan, ara!. [Consulta: 5 juliol 2023].
# Antonio Bodrero

Antonio Bodrero (Frasso, Valls Occitanes, 1921 - 1999) fou un poeta i polític en occità del Piemont, conegut com a Tòni Bodriè, Barba Toni o Barba Toni Baudrier. Va escriure poesia en occità i en piemontès, molt lloada per la crítica, on denuncia l'espoliació de la muntanya, defensa la cultura regional, la lluita de les classes i l'harmonia de l'home amb la natura. En els anys 1990 va prestar suport la Llista per Trieste, la Union Piemontèisa i després la Lliga Nord.

## Obres

* Fraisse e mèl
* Solestrelh òucitan
* Val d'Inghildon: poesìe piemontèise (1974)
* Sust (1985)

## Enllaços externs

* Escriptors en piemontès Arxivat 2006-05-07 a Wayback Machine. (piemontès)
# Serrat dels Clots (Rialp)

El Serrat dels Clots és una serra situada al municipi de Rialp a la comarca del Pallars Sobirà, amb una elevació màxima de 2.183 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Alessandro Ghinami

Alessandro Ghinami (Oristany, 1923 - 8 gener de 2016) va ser un polític sard. Fou el principal dirigent a l'illa del Partit Socialista Democràtic Italià (PSDI) i diputat regional a les eleccions regionals de Sardenya de 1979, després de les quals fou nomenat president de Sardenya de 1979 a 1980 amb suport de la DCI i del PSI i president del Consell Regional de 1981 a 1983. Posteriorment ha estat elegit diputat a les eleccions legislatives italianes de 1983, 1987 i 1992, i ha estat sotsecretari d'agricultura amb Giulio Andreotti i de transport amb Ciriaco De Mita.

## Enllaços externs

* Biografia
| Precedit per: Mario Puddu | President de Sardenya 1979 - 1980 | Succeït per: Pietro Soddu |
# Alessandro Pierini

Alessandro Pierini (Viareggio, 22 de març de 1973) és un exfutbolista italià, que ocupava la posició de defensa.

## Trajectòria

Format a la Udinese Calcio, jugaria a l'equip blanc-i-negre entre 1991 i 1999, sumant 123 partits i sis gols. Enmig, seria cedit a la Fidelis Andria. Entre 1999 i 2001 va destacar a les files de l'ACF Fiorentina.
L'estiu del 2001 va estar a punt de recalar al West Ham United FC anglès, però atès a causes personals, va romandre al seu país, a les files de la Parma FC, que el cediria a la Reggiana el 2003.
Després d'una breu tornada a la Udinese, per la temporada 04/05 marxa al Racing de Santander, de la primera divisió espanyola. No té massa fortuna al conjunt càntabre, on només suma cinc partits. Al mercat d'hivern d'eixe any fitxa pel Córdoba CF, que romania a Segona Divisió. Fins a la seua retirada el 2009, Pierini va ser un dels jugadors més destacats del conjunt andalús durant la segona meitat de la dècada, jugant tant a Segona com a Segona B. En retirar-se, va continuar a l'equip cordovès com a assistent.

## Internacional

Pierini va jugar un encontre internacional amb Itàlia el 2001, davant l'Argentina.

## Enllaços externs

* Fitxa del jugador
# Alessandro Santos

Alessandro Santos (Maringá, Brasil, 20 de maig de 1977) és un futbolista japonès.

## Selecció japonesa

Alessandro Santos va disputar 82 partits amb la selecció japonesa.

## Enllaços externs

* National Football Teams
* Japan National Football Team Database
# Alexander Wurz

Alexander Wurz (nascut el 15 de febrer de 1974 a Waidhofen an der Thaya, Baixa Àustria) és un pilot de Fórmula 1 austríac, actualment a l'equip Williams.
A principis del 2006 va signar amb Williams un contracte per a convertir-se en el pilot oficial de proves i tercer pilot de l'equip. Va pilotar el tercer cotxe a tots els Grans Premis del 2006 i el 3 d'agost d'aquell any es va anunciar que Wurz substituiria Mark Webber com a pilot titular de Williams per a la temporada 2007, acompanyant Nico Rosberg.
Al GP de Mònaco, el 27 de maig del 2007, Wurz va anotar els seus primers punts per a l'equip Williams F1, acabant en el 7é lloc després de classificar-se 11é. El 10 de juny del 2007, al GP del Canadà, va aconseguir, per tercera vegada a la seva carrera, acabar en tercera posició després d'evitar totes les dificultats d'una carrera molt accidentada. De fet, va danyar el seu aleró posterior a les primeres voltes, però es va sobreposar i va acabar al podi. Va estar a punt de repetir aquesta actuació al GP d'Europa, però no va aconseguir passar Webber a l'última xicane.
# Alexandre Despatie

Alexandre Despatie (Montreal, Quebec, 8 de juny de 1985) és un saltador quebequès, un dels més destacats de la dècada del 2000.

## Carrera esportiva

Va participar, als 15 anys, en els Jocs Olímpics d'Estiu de 2000 realitzats a Sydney (Austràlia), on va finalitzar quart en la prova masculina de la plataforma de 10 metres. En els Jocs Olímpics d'Estiu de 2004 realitzats a Atenes (Grècia) aconseguí guanyar la medalla de plata en la prova de trampolí de 3 metres, finalitzant així mateix quart en la prova de plataforma de 10 metres i cinquè en la prova de plataforma sincronitzada al costat de Philippe Comtois. En els Jocs Olímpics d'Estiu de 2008 realitzats a Pequín (Xina) aconseguí revalidar el seu metall olímpic en trampolí de 3 metres, finalitzant novament cinquè en la prova de trampolí sincronitzat al costat d'Arturo Miranda.
Al llarg de la seva carrera ha aconseguit 8 medalles en el Campionat del Món de natació, destacant els títols aconseguits l'any 2003 (plataforma de 10 metres) i 2005 (trampolí 1 metre i trampolí 3 metres). En els Jocs Panamericans ha aconseguit guanyar 7 medalles, quatre d'elles d'or, i en els Jocs de la Commonwealth 8 medalles, sis d'elles d'or.

## Enllaços externs

* (anglès) (francès) Portal personal Arxivat 2009-08-31 a Wayback Machine.
# Alfons IV d'Este

Alfons IV d'Este o Alfons IV de Mòdena (Mòdena, ducat de Mòdena, 13 de febrer de 1634 - íd. 16 de juliol de 1662) fou un membre de la casa d'Este que va esdevenir duc de Mòdena entre 1658 i 1662.

## Llinatge

Era fill del duc Francesc I de Mòdena i la seva primera muller, Maria Caterina Farnese. Fou net per línia paterna del duc Alfons III d'Este i Elisabet de Savoia, i per línia materna de Ranuccio I de Parma i Margarida Aldobrandini. Era germà de les princeses Isabel i Maria d'Este i per part de pare fou germà del també futur duc Reinaldo III d'Este.
Es casà el 13 de febrer de 1655 a la ciutat de Compiègne (Regne de França) amb Laura Martinozzi, neboda del Cardenal Mazzarino. D'aquesta unió nasqueren:
* Francesc d'Este (1657 - 1658)
* Maria de Mòdena (1658 - 1718), casada el 1673 amb el rei Jaume II d'Anglaterra
* Francesc II d'Este (1660 - 1694), duc de Mòdena

## Ascens al poder

A la mort del seu pare, ocorreguda l'octubre de 1658, fou nomenat duc de Mòdena, si bé el seu regnat durà tan sols quatre anys per la seva mala salut. Alfons IV morí a la ciutat de Mòdena el 1662, sent succeït pel seu fill Francesc II d'Este sota la regència de la seva mare.

## Enllaços externs

* http://www.genealogy.euweb.cz/welf/welf10.html#A4 (anglès)
# Alfons IX de Lleó

Alfons IX de Lleó (Zamora, 1171-Vilanova de Sarria, 1230) fou rei de Lleó (1188-1230).
Fou el fill gran del rei Ferran II de Lleó i la seva primera esposa Urraca de Portugal. Segons la numeració cronològica real del Regne de Lleó hauria de ser conegut com a Alfons VIII de Lleó, però la seva denominació amb l'ordinal IX està més popularitzada.

## Núpcies i descendents

Es casà el 1191 a Guimaraes amb Teresa de Portugal, filla de Sanç I de Portugal i Dolça de Barcelona. El matrimoni fou anul·lat el 1194 però van tenir:
* Ferran de Lleó (1192-1214)
* Sança de Lleó (1193-v 1243)
* Dolça de Lleó (1194-v 1243)
El desembre 1197 es tornà a casar a la ciutat de Valladolid amb Berenguera de Castella, filla d'Alfons VIII de Castella i Elionor d'Anglaterra.
* Berenguera de Lleó (1198-1235), casada amb Joan de Brienne, rei-regent de Jerusalem
* Constança de Lleó (1200-1242), monja al Monestir de Las Huelgas
* Ferran III de Castella (1201-1252), rei de Castella i rei de Lleó
* Elionor de Lleó (1202)
* Alfons de Molina (1203-1272), senyor de Molina i Mesa
El matrimoni fou novament anul·lat el 1204 pel gran grau de consanguineïtat. Va tenir fills d'altres amants; entre ells la beata Sança Alfons de Lleó, habuda amb Teresa Gil de Soverosa (ca. 1170-), i Urraca Alfonso, que es casaria amb Lope Díaz II d'Haro

## Vida política

Es va enfrontar a la seva madrastra i al seu germanastre per la corona de Lleó. Per fer més forts els seus drets hereditaris va convocar la Cúria Règia i va rebre el suport del clergat, els nobles i les autoritats civils.
Després de divorciar-se de Berenguera es va centrar en la rivalitat del seu regne amb el de Castella. El 1217 Berenguera va esdevenir reina de Castella per la mort del seu germà Enric I de Castella, però va abdicar aquell mateix any en favor del fill d'ambdós, Ferran III el Sant, cosa que provocà que aquest es traslladés al costat de la seva mare per governar el regne castellà i abandonés el seu pare. El 1218 va fundar la Universitat de Salamanca. Alfons IX decidí llavors centrar-se a combatre els àrabs, aconseguint conquerir les ciutats de Càceres el 1229 i Mèrida i Badajoz el 1230.
Va morir el 1230, deixant el regne a les seves filles Sança de Lleó i Dolça de Lleó, però serà finalment Ferran III de Castella el que assolirà el poder, gràcies al Pacte de Terceries el mateix any 1230. Amb l'ascens de Ferran III de Castella al tron de Lleó s'uniran novament, i ja de forma definitiva, els dos regnes principals castellans.
# Alfonso Cortijo Cabrera

Alfonso Cortijo Cabrera (La Barca de la Florida, 14 de setembre de 1966) és un exfutbolista i entrenador andalús. Com a jugador ocupava la posició de defensa.

## Trajectòria

Sorgit del Cadis CF, debuta en primera divisió amb els andalusos a la 87/88. Després de quatre temporades titular amb el Cadis, a l'estiu de 1991 fitxa pel Sevilla FC. La seua estada a la capital sevillana no va ser tan regular com a Cadis, i va combinar campanyes en les quals era titular amb altres més irregulars.
El 1995 deixa el Sevilla i recala al Rayo Vallecano, amb qui jugaria 52 partits en dues temporades a la primera divisió. I la temporada 97/98 fitxa pel CD Numancia. Va romandre altres dues campanyes a l'equip castellà, que aleshores militava a Segona Divisió. Precisament, la temporada 98/99, el Numancia aconsegueix l'ascens a la màxima categoria, però Cortijo no continuaria. Retornaria al Cadis CF, on jugaria fins a penjar les botes.
En total, Cortijo ha sumat 273 partits i 14 gols a la primera divisió.
Després de la seua retirada, l'andalús ha seguit vinculat al món del futbol, en diversos càrrecs tècnics, com a segon entrenador del Cadis CF, en el Córdoba CF o al front de conjunts més modestos, com la UD Bornense.

## Enllaços externs

* Fitxa de Cortijo
# Alfred Richard Cecil Selwyn

Alfred Richard Cecil Selwyn, (Kilmington, Somerset, 26 de juliol de 1824 − Vancouver, 19 d'octubre de 1902) va ser un geòleg anglès que fou director del Geological Survey of Victoria de 1852 a 1869 i també director del Geological Survey del Canadà de 1869 a 1894 a més de President de la Societat Reial del Canadà de 1895 a 1896. Alfred Richard Cecil Selwyn va nàixer a Kilmington, Somerset, Anglaterra, fill del reverend Townshend Selwyn (Canon de la Catedral de Gloucester) i de Charlotte Sophia, filla de Lord George Murray, bisbe de St David's, País de Gal·les, i neta del quart Duc d'Athol.

## Enllaços externs

* http://www.biographi.ca/009004-119.01-e.php?&id_nbr=7058 Biography at the Dictionary of Canadian Biography Online]
* http://gutenberg.net.au/dictbiog/0-dict-biogSa-Sp.html#selwyn1 Arxivat 2015-01-17 a Wayback Machine.
* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
# Phenomenon

Phenomenon és una pel·lícula dramàtica i fantàstica dirigida el 1996 per Jon Turteltaub, amb John Travolta, Kyra Sedgwick, Forest Whitaker i Robert Duvall.

## Argument

George Malley (John Travolta) és el mecànic d'una petita ciutat normal dels Estats Units d'habitants normals. Però el vespre del seu trenta-setè aniversari, aquest home d'existència tranquil·la té un apetit insaciable de coneixement i descobreix poders i facultats intel·lectuals insospitats. Es llança a enginyoses experiències científiques, cosa que provoca desconfiança i incomprensió al seu voltant. Lace, una jove que s'ha instal·lat recentment en la ciutat amb els seus dos fills, sembla acceptar aquesta metamorfosi.

## Repartiment

* John Travolta: George Malley
* Kyra Sedgwick: Lace Pennamin
* Forest Whitaker: Nate Pope
* Robert Duvall: Doc Brunder
* Jeffrey Demunn: Professor John Ringold, sismòleg
* Richard Kiley: Dr. Wellin, especialista del cervell
* Brent Spiner: Dr. Bob Niedorf
* Vyto Ruginis: Ted Rhome
* Ellen Geer: Bonnie
* Tony Genaro: Tito
* Troy Evans: Roger
* Bruce A. Young: Agent de l'FBI, Jack Hatch
* Michael Milhoan: Jimmy
* Sean O'Bryan: Banes
* Brandon Brandis: Al Pennamin
* Ashley Buccille: Glory Pennamin
* James Keane: Pete

## Al voltant de la pel·lícula

* Rèplica: « Hi ha moltes coses en la vida que no es poden explicar ».
* Aquesta pel·lícula s'ha emportat els Premis al millor actor (John Travolta) i del millor paper secundari (Forest Whitaker) en els Blockbuster Entertainment Awards de 1997.
* Existeix igualment un remake amb el mateix títol (Phenomenon II), un telefilm estatunidenc (1h22) de Ken Olin, amb Christopher Shyer que torna a fer el paper de George Malley.
# L'hivern assassí

L'hivern assassí (títol original: Winter Kills) és una pel·lícula estatunidenca dirigida per William Richert, estrenada el 1979. Ha estat doblada al català.

## Argument

Empleat en una gran firma estatunidenca implantada en Alemanya, un individu s'interroga a ell mateix. No trobant-se prou madur pel seu treball i la seva dona, decideix posar en escena el seu propi segrest per convertir-se en un home.

## Repartiment

* Jeff Bridges: Nick Kegan
* John Huston: el pare de Nick
* Anthony Perkins: John Cerruti
* Eli Wallach: Joe Diamond
* Sterling Hayden: Z.K. Dawson
* Dorothy Malone: Emma Kegan
* Tomás Milián: Frank Mayo
* Belinda Bauer: Yvette Malone
* Ralph Meeker: Gameboy Baker
* Toshiro Mifune: Keith
* Richard Boone: Keifitz
* David Spielberg: Miles Garner
* Brad Dexter: Capità Heller 1
* Michael Thoma: Ray Doty
* Ed Madsen: Capità Heller 2
* Gladys Hill: Rosemary
* Joe Spinell: Arthur Fletcher
* Irving Selbst: Irving
* Derrick-Lynn Thomas: el maître d'hotel
* Kyle Morris: John Kullers

## Referències

* 1 2 esadir.cat. L'hivern assassí. esadir.cat.
* ↑ «Winter Kills». IMDb.
# Roc del Còdol

El Roc del Còdol és una muntanya de 591 metres que es troba al municipi de Casserres, a la comarca catalana del Berguedà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Mas dels Frares (la Febró)

El Mas dels Frares és un mas protegit com a bé cultural d'interès local al terme municipal de la Febró (Baix Camp). És el mas més conegut i vistent del terme de la Febró, aïllat a l'alt de la serra de la Mussara, dominant a ponent el naixement del riu Siurana. Edifici de planta rectangular, amb dues plantes, baixa i primer pis, coberta de teules àrabs de quatre vessants i mansardes, disposades simètricament. Les parets de tanca exterior són de paredat d'obra vista. La composició dels buits de les quatre façanes és simètrica i ordenada respecte a l'eix central. Ja esmentat al segle xvi, va pertànyer a la Granja d'Escaladei i va ser restaurat per Evarist Fàbregas i es va integrar al campament militar de los Castilejos. Pertanyia a l'Orde de la Cartoixa d'Escaladei. Segurament fou abandonat el 1835 i, després de diversos propietaris, passà al financer reusenc Evarist Fàbregas, el qual encarregà la restauració i l'engrandiment a l'arquitecte, també reusenc, Josep Simó i Bofarull. Fou venut a l'exèrcit espanyol i hi tenia estada el coronel que comandava el Campament militar de "los Castillejos". Actualment abandonada la seva utilització. S'hi noten reformes de cap al 1915.

## Notes

* 1 2 «Mas dels Frares». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 abril 2012].
* ↑ «Mas dels Frares». Mapa de recursos culturals. Diputació de Tarragona.
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 614.
# Santa Maria de Cambrils

Santa Maria de Cambrils és una església catalogada com a monument i protegida com a bé cultural d'interès local del municipi de Cambrils (Baix Camp).

## Descripció

És un edifici en part renaixentista, barroc i neogòtic. Una nau amb capelles. Al costat de l'epístola, dues grans capelles cupulades i una altra de trams quadrats. Hi ha un campanar massís amb escala bretizoïdal interior.

## Història

El carrer de Sant Pau es coneixia el 1495 com carrer de Malcunyat, però el 1648 ja portava el nom de "carrer detras la Iglesia"; per tant, l'obra de l'església ha de posar-se entre aquestes dues dates, o sia entre principis del segle xvi i primera meitat del XVII. Ha sofert reformes el segle xviii, i fou restaurada després del 1939.

## Referències

* «Santa Maria de Cambrils». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 abril 2012].

## Enllaços externs

* «Santa Maria de Cambrils». Mapa de recursos culturals. Diputació de Tarragona.
# Sant Pere de Cambrils

Sant Pere de Cambrils és una església protegida com a bé cultural d'interès local del municipi de Cambrils (el Baix Camp).

## Descripció

És un edifici modern de tres naus amb cobertes a dues vessants. Cor alt als peus, amb escales laterals d'accés.

## Història

L'antiga parròquia del port estava situada al carrer de Sant Jordi, números 1-3, on avui hi ha la Caixa de Pensions. Les obres d'aquesta primera església, aprofitant el local d'un magatzem, eren acabades a finals de 1864. Primerament va tenir l'advocació de la Verge del Roser (imatge donada en testament per Clanxet), però després, al tractar–se d'un barri de pescadors, va tenir la de Sant Pere, que segueix actualment a la nova església. L'edifici d'aquesta fou construït després de la guerra civil de 1936-39, inaugurat per l'arquebisbe Manuel Arce Ochotorena. Encara s'hi feien obres l'any 1960.
El 16 de març de 2008 s'inaugurà el campanar, la construcció del qual s'havia iniciat l'anterior setembre. De base quadrada, fa 33 metres d'alçada i té un rellotge a cadascun dels costats. Està coronat amb una estructura metàl·lica amb quatre campanes, anomenades Petra, Jordina, Carme i Camí. A la part frontal hi ha una escultura de Sant Pere, obra de l'escultor Ramon Ferran.

## Referències

* 1 2 3 «Sant Pere de Cambrils». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 abril 2012].
* ↑ «S'inaugura el nou campanar de l'església parroquial de Sant Pere». Revista de Cambrils, 17-03-2008. [Consulta: 11 desembre 2016].

## Enllaços externs

* «Sant Pere de Cambrils». Mapa de recursos culturals. Diputació de Tarragona.